Krispo wa Korintho

Krispo wa Korintho alikuwa Myahudi wa Korintho (Ugiriki) katika karne ya 1. 

Matendo ya Mitume (18:8) kinamtaja kati ya wale waliomsikiliza kwa imani Mtume Paulo alipohubiri katika sinagogi la mji huo mwaka 50 hivi. Paulo mwenyewe alimbatiza (1Kor 1:14). Kwa kuwa alikuwa mkuu wa sinagogi hilo, alivuta wengi katika Ukristo, ila ilimbidi aache uongozi. Hata hivyo aliyemrithi, Sosthene, akawa mwanafunzi wa Paulo vilevile.

Inasimuliwa kwamba baadaye akawa askofu wa Kalsedonia (leo nchini Uturuki) na hatimaye aliuawa kwa sababu ya imani yake.

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake huadhimishwa tarehe 4 Oktoba.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

 Tanbihi 

Category:Watu wa Biblia
Jamii:Waliofariki karne ya 1
Jamii:Maaskofu Wakatoliki
Jamii:Wafiadini Wakristo
Category:Watakatifu wa Ugiriki